Հարցին՝ ի՞նչ մեխանիզմներով կարող էր զինվորի սնունդը հայտնվել Մանվել Գրիգորյանին պատկանող տարածքներում, Բալայանն ընդգծեց, որ մեխանիզմները կարող են տարբեր լինել: «Քանի որ Երկրապահ կամավորական միությունը նաև իրականացրել է մարտական հերթապահություն, ենթադրում եմ, որ նրանց կարող է որոշակի ապրանքատեսակներ մատակարարված լինել: Ես չեմ ցանկանում որոշ վարկածներ առաջադրել: Մեր կողմից դա սխալ կլինի: Նախաքննություն է իրականացվում, Ազգային անվտանգության ծառայությունը նախաքննական մարմին է, իսկ պաշտպանության նախարարությունում այլևս քննչական գործողություններ իրականացնող մարմին գոյություն չունի»,- մանրամասնեց Գաբրիել Բալայանը: